CELEX: 32013D0252(01)
Language: sl
Date: 2013-05-27 00:00:00
Title: 2013/252/EU: Izvedbeni sklep Komisije z dne 27. maja 2013 o določitvi finančnega prispevka Unije za odhodke, nastale zaradi sprejetja načrtov cepljenja v izrednih okoliščinah proti bolezni modrikastega jezika na Danskem leta 2007 in leta 2008 (notificirano pod dokumentarno številko C(2013) 2865)

31.5.2013   
            
            
               SL
            
            
               Uradni list Evropske unije
            
            
               L 145/33
            
         
      IZVEDBENI SKLEP KOMISIJE
   
   z dne 27. maja 2013
   o določitvi finančnega prispevka Unije za odhodke, nastale zaradi sprejetja načrtov cepljenja v izrednih okoliščinah proti bolezni modrikastega jezika na Danskem leta 2007 in leta 2008
   (notificirano pod dokumentarno številko C(2013) 2865)
   (Besedilo v danskem jeziku je edino verodostojno)
   (2013/252/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1), zlasti členov 3(3) in (4) ter druge alinee člena 3(6) Odločbe,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije (2) (v nadaljevanju: finančna uredba), zlasti člena 84 Uredbe,
   ob upoštevanju naslednjega:
   
               (1)
            
            
               V skladu s členom 84 finančne uredbe in členom 94 Delegirane uredbe Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (3) (v nadaljnjem besedilu: pravila uporabe), institucija ali organi, na katere je ta institucija prenesla pooblastila, pred odobritvijo odhodka iz proračuna Unije sprejmejo sklep o financiranju, ki določa bistvene elemente ukrepa, povezanega z odhodki.
            
         
               (2)
            
            
               Odločba 2009/470/ES določa postopke, ki urejajo finančni prispevek Unije za posebne veterinarske ukrepe, vključno z nujnimi ukrepi. Unija bi morala finančno prispevati k upravičenim odhodkom držav članic, da pomaga pri izkoreninjenju bolezni modrikastega jezika v najkrajšem možnem času. Druga alinea člena 3(6) navedene odločbe določa pravila o deležu, ki se uporablja za stroške držav članic.
            
         
               (3)
            
            
               Uredba Komisije (ES) št. 349/2005 (4) določa pravila v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS. Člen 3 navedene uredbe določa pravila o odhodkih, upravičenih do finančne podpore Unije.
            
         
               (4)
            
            
               Z Odločbo Komisije 2008/655/ES (5) je bil odobren finančni prispevek Unije za nujne ukrepe v boju proti bolezni modrikastega jezika na Danskem za leti 2007 in 2008.
            
         
               (5)
            
            
               Danska je 31. marca 2009 predložila uradni zahtevek za povračilo iz členov 7(1) in 7(2) Uredbe (ES) št. 349/2005. Predhodni pregled zahtevka je bil opravljen julija 2010. Danski organi so priporočilo izvedli v začetku leta 2013. Metoda Komisije za izračun upravičenih odhodkov in sklep so bili Danski sporočeni v dopisu z dne 21. februarja 2013. Danska se je z njimi strinjala 22. februarja 2013.
            
         
               (6)
            
            
               Plačilo finančnega prispevka Unije se izvede pod pogojem, da so se načrtovani ukrepi dejansko že izvedli in so pristojni organi sporočili vse potrebne informacije v predpisanih rokih.
            
         
               (7)
            
            
               Danski organi so v celoti izpolnili tehnične in upravne obveznosti iz člena 3(4) Odločbe 2009/470/ES in člena 7 Uredbe (ES) št. 349/2005.
            
         
               (8)
            
            
               Ob upoštevanju navedenega bi bilo treba zdaj v skladu s členom 3(2) Odločbe 2008/655/ES določiti celotni znesek finančnega prispevka Unije k upravičenim odhodkom, ki so povezani z izkoreninjenjem bolezni modrikastega jezika na Danskem v letih 2007 in 2008.
            
         
               (9)
            
            
               Prvi obrok v znesku 800 000,00 EUR je že bil izplačan.
            
         
               (10)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Finančni prispevek Unije za odhodke v zvezi z izkoreninjenjem bolezni modrikastega jezika na Danskem za leto 2007 in leto 2008, se določi v višini 3 061 529,48 EUR. Ta finančni prispevek je sklep o financiranju v smislu člena 84 finančne uredbe.
   Člen 2
   Ob upoštevanju skupnega prispevka Unije v višini 3 061 529,48 EUR se preostali znesek finančnega prispevka določi v višini 2 261 529,48 EUR.
   Člen 3
   Ta sklep je naslovljen na Kraljevino Dansko.
   
      V Bruslju, 27. maja 2013
      
         
            Za Komisijo
         
         Tonio BORG
         
         
            Član Komisije
         
      
   
   
      (1)  UL L 155, 18.6.2009, str. 30.
   
      (2)  UL L 298, 26.10.2012, str. 1.
   
      (3)  UL L 362, 31.12.2012, str. 1.
   
      (4)  UL L 55, 1.3.2005, str. 12.
   
      (5)  UL L 214, 9.8.2008, str. 66.